Ing kawasan Candhi Ngempon ugi wonten sumber toya panas ingkang dipunwastani "Petirtaan Derekan". Dipunwastani kados makaten amargi kalebet ing laladan Kalurahan Derekan. Petirtaan punika jarakipun 200 mèter saking komplèks Candhi Ngempon. Rumiyin, petirtaan punika dipun-ginakaken déning umat Hindhu kanggé nyucèkaken dhiri sadèrèngipun sembahyang dhateng candhi. Tiket mlebet petirtaan punika namung Rp 2000,00. Toya panas ing petirtaan punika ugi dipracaya ngandhut wlirang ingkang saged nambani manéka jinis lelara.